Coligny-moordsaak: Twee hoor dan oor borgtog | Maroela Media
Frank Lesenyego, die streekswoordvoerder van die Nasionale Vervolgingsgesag (NVG), het aan Maroela Media gesê die saak is tot Maandag uitgestel wanneer landdros Makgaola Foso uitspraak sal lewer.
Doorewaard en Schutte staan tereg op aanklag van moord op Matlhomola Jonas Mosweu (16). Die mans beweer hulle het hom en nog 'n kind in hul werkgewer se landerye betrap waar hulle sonneblomme gesteel het. Hulle het glo vir die seuns gesê om agterop hul bakkie te klim om hulle na die polisiestasie te vat. Een seun het weggehardloop en Mosweu het agterop die bakkie geklim. Hy het glo egter van die bakkie afgespring toe die voertuig om 'n draai spoed verminder het en is later aan sy beserings dood.
'n Polisiebeampte het getuig dat die betogings wat sedert Mosweu se dood Coligny geteister het weer kan opvlam indien die beskuldigdes op borgtog vrygelaat word. Die verdediging het egter aangevoer die staat se saak teen die beskuldigdes is nie baie sterk nie.
'n Groot groep mense het soos met vorige hofverskynings buite die hof saamgedrom en geëis dat die beskuldigdes nie op borgtog vrygelaat word nie.
Die hof het vroeër die week gehoor die enigste beweerde ooggetuie in die moordsaak is in 'n getuiebeskermingsprogram nadat die twee beskuldigdes in die saak hom glo die dag ná die beweerde moord by sy huis gedreig het.
Die staat beweer Doorewaard en Schutte het die seun van die bewegende bakkie gegooi en dat hulle hom gaan oplaai het omdat hulle besef het iemand het hulle gesien.
Wat van jul sit bietjie die video op waar hierdie "onskuldige skoolkinders" die hotel plunder, band brand, drank steel ens. op die nuus?
Daardie twee manne is reeds veroordeel en gevonnis deur die gemeenskap. Watse kans het hulle op 'n normale lewe na die? Die werklike kriminele wat plunder en moor staan vry buite die hof en betoog. Dis nou maar een maal so. As jy blank is gaan jy geen regverdige verhoor in ons howe kry nie. Die Sap, weermag en howe is teen ons.
Raak dit nou 'n bos hof… Dat die regspraak nou al geraak word deur mense se dreigemente om onwettig op te tree?
As albei mans hom van die bewegende bakkie afgegooi het, volgens enigste getuie, moes hulle altwee agter op die bakkie gewees het. Dus wie het bakkie bestuur? Sowat van stories opmaak het ek lanklaas gehoor. Ek het sy weergawe op tv gehoor en jy kon hoor hoe hy sy storie opmaak hoe meer aandag hy kry.